**ROMÂNIA**

**JUDEȚUL ARAD**

**COMUNA ȘAGU**

**CONSILIUL LOCAL**

*Nr. 2204/09.04.2019*

**PROIECT DE HOTĂRÂRE**

privind trecerea din domeniul public al județului Arad în domeniul public al comunei Șagu a bunurilor aferente sistemului de alimentare cu apă și canalizare situate pe raza Unității Administrativ Teritoriale Comuna Șagu și predarea în administrare către operatorul S.C. Compania de Apă Arad S.A. a bunurilor

**Consiliul Local al comunei Şagu,** întrunit în ședință ordinară în data de ....

**Având în vedere:**

- prevederile art.121 (1) şi (2), din Constituţia României, republicată în MO, partea I, nr. 767/31.10.2003;

- Hotărârea Consiliului Județean Arad nr. 398 din 21.12.2018 privind trecerea din domeniul public al Județului Arad în domeniul public al comunei Șagu a bunurilor aferente sistemului de alimentare cu apă și canalizare situate pe raza Unității Administrativ Teritoriale - Comuna Șagu, care deserversc exclusiv Comuna Șagu

- expunerea de motive nr. 2205/09.04.2019 a primarului comunei Șagu, privind aprobarea trecerii unor bunuri din domeniul public al județului Arad în domeniul public al comunei Șagu;

- referatul compartimentului de specialitate înregistrat cu nr. 2206/09.04.2019, privind aprobarea trecerii unor bunuri din domeniul public al județului Arad în domeniul public al comunei Șagu;

- Adresa Consiliului Județean Arad, Direcția Tehnică-Investiții, Serviciul Administrarea Domeniului Public și Privat cu nr. 1303/21.01.2019, înregistrată la Primăria comunei Șagu cu nr. 556/29.01.2019;

- prevederile art. 9, alin. (3) și pct. II, alin.(3) din Anexa nr.1 la Legea nr. 213/1998, privind bunurile proprietate publică, actualizată;

- prevederile Anexei nr.1 din Hotărârea Guvernului nr. 548/1999, privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;

- prevederile art. 36, alin.(2), lit. c) din Legea nr.215/2001, privind administraţia publică locală, republicată și actualizată;

- votul „pentru” a … consilieri, din cei 13 in funcţie, fiind prezenţi …. consilieri

În temeiul articolului 45, alin.(3) și art. 115, alin. (1), lit. b), din Legea nr.215/2001, privind administraţia publică locală, republicată și actualizată,

**HOTĂRĂȘTE:**

**Art. 1.** Se aprobă trecerea din domeniul public al județului Arad în domeniul public al comunei Șagu a bunurilor aferente sistemului de alimentare cu apă și canalizare situate pe raza Unității Administrativ Teritoriale Comuna Șagu, județul Arad, care deservers exclusiv Comuna Șagu, în valoare totală de 1.302.557,34 lei, evidențiate în anexa nr. 1, care face parte integrantă din prezenta hotărâre .

**Art. 2.** Se aprobă predarea în administrare către operatorul S.C. Compania de Apă Arad S.A. a bunurilor care fac obiectul art. 1 din prezenta hotărâre.

**Art.3.** Cu ducere la îndeplinire a prezentei hotărâri se împuternicește primarul comunei Șagu, prin compartimentele de specialitate.

**Art. 4**. Prezenta hotărâre se va comunică către:

- Instituția Prefectului - Județul Arad

- S.C. Compania de Apă Arad S.A.;

- Consiliul Județean Arad;

- Compartimentul Agricol, Urbanism și Resurse Umane din cadrul Primariei com. Șagu

- va fi publicată prin afişare la sediul Consiliului local a comunei Sagu si pe site-ul propriu [www.primariasagu.ro](http://www.primariasagu.ro/)

INITIATOR-PRIMAR, AVIZAT SECRETAR,

Branet Emilia Roman Dan